Andaluziska

Andaluziska je jedna z 17 awtonomnych regionow w Španiskej. Wona je druha najwjetša a leži w juhu Španiskej. W sewjeru mjezuje na Ekstremadura a Kastilen-La Mancha, w wuchodźe na Murcia. W zapadźe mjezuje na Portugalsku a w juhu na Srjedźne morjo a Atlantiskim ocean. Stolica Andaluziskeje je Sevilla, kiž je runočasnje najwjetše město Andaluziskej. Prowincy Andaluziska wobstej z wosom prowincow. Geografija Krajina We wuchodźe, w prowincy Almería, leži El Desierto de Tabernas, jenička pusćina w na europskim kontinenće. Na nju přizamknje so horiny Sierra Nevada. Přibrjóh je z drobnym pěskom posypany. We pobrjóžnaj krajinomaj Costa de la Luz a Cabo de Gata móže wopytowar nimale njedótknjenu přirodu dožiwić. Klima Klima w Andaluziskej je jara wot měnliwe, dešćikojta region iberiskeje połkupy a runočasnje najsušiša region w Europje. Cyłkownje knježi w Andaluziskej mediterany klima. Štož woznamjeni horce a suche lěća a miłe, ale tež krute zymy. Dokelž je přibrjóh při Srjedźnym morju pak wot horinow před atlantiskom wětřikom škitany, knježi tam samo subtropiski klima. Z wjace hač 2.800 słónčnymi hodźinami wob lěto je Andaluziska najsłónčniša region w Španiskej. Stawizny 711 přińdźechu Mawry přez Gibraltarski přeliw na iberisku połkupu. Córdoba bu za Mawry wažna a bu tohodla stolica zapado islamskeho mócnarstwa. Wot 9. lětstotka buchu Mawry přeco bóle wuhnate, doniž w lěće 1040 kalifat do wjacorych njewotwisnych statow rozpadny. Jeničce Granada w knježerstwje Mawrow wostanje a so hakle 1492 wuswobodźi. Turizm Turizm hraje w Andaluziskej wažnu rolu. Wuskutkuje so na cyłe hospodarstwo. Wšelakorosć krajiny, miły klima, kulturelne herbstwo, wšelakorosć móžnych aktiwitow a wulkomyslna hospodliwosć dopomhachu k tomu, zo so Andaluziska k jednej z najatraktiwnišich dowolowych regionow sta. Tradicionalne dowolowe cile su přibrjohi a města Sevilla, Córdoba a Granada. La Costa de la Sol je perfektnje za kupanje a tohodla wosebje pola swójbow woblubowana. Přibrjóh do Tarifa je perfektnje za wětřikowe surfowanje. Města Sevilla, Córdoba a Granada běchu centry w knježerstwa Mawrow. Mawriske twarjenje kaž La Torre de la Calahorra w Córdoba, La Alhambra w Gradana a La Giralda w Sevilla su woblubowane turistiske cile. Ale tež aktiwny turizm je jara woblubowany. K tomu liča golfowanje, wopyt temowych parkow (na př. Tívoli World w Benalmádena), sněhakowanje w Horiny Sierra Nevada a pućowanje. Kultura Jěsć Typiska andaluziska jědź je poliwka gazpacho. Tuta poliwka je zymna poliwka ze zeleniny kiž bazuje na pirěrowanych tomatach, paprikach a kurkach. Dalše typiske jědźe su pražena ryba, mórske płody a Serrano šunka. Hórski klima Andaluziskej poskići idealne klima za zrawjenje šunkow kiž su po cyłym swěće znata. Architektura Wjele architektoniskich wjerškow Andaluziskeje su z časa Mawrow. Hłownje su so tři typy twarjenjow dźerželi: mošeje, alcazares (hródy) a alcazabas (twjerdźizny). Ale tež woda je wažny element mawriskeje architektury, kiž jewi so na přikład w studnjach. Znate wosobiny Bartolomé Esteban Murillo (barokowy wuměłc) Andrés de Vandelvira (architekt) Diego Rodríguez de Silva Velázquez (dwórski wuměłc) Manuel de Falla (komponist) Pablo Picasso (wuměłc) Swjate dny 1. januar: “Año Nuevo” (nowe lěto) 6. januar: “Epifanía del Señor” (tři kralojo) 28. februar: “Día de Andalucía” (Dźeń Andaluziskeje) měrc/apryl: “Jueves Santo”, “Viernes Santo”, “Domingo de Pascua (zeleny štwórtk, ćichi pjatk, jutry) 1. meja: “Fiesta del Trabajo” (Dźeń dźěła) 15. awgust: “Asuncíón de la Virgen” (Marije donjebjeswzaća) 12. oktober: “Día de la Hispanidad” (Narodny Swjaty Dźeń) 1. nowember: “Todos los Santos” (wšěch swjatych) 6. december: “Día de la Constitución” (Dźeń Wustawy) 8. december: “Inmaculada” (Marije podjeća) 25. december: “Navidad” (hody) Wotkazy Žórła ¹ https://www.juntadeandalucia.es/ ² https://www.ine.es/dynt3/inebase/es/index.html?padre=517&dh=1 ³ https://www.ine.es/prodyser/espa_cifras/2014/files/assets/basic-html/page54.html ⁴ Plikat, Bernd (2020): Andalusien Süd.Costa Sol - Costa de la Luz - Sierra Nevada. 6.Auflage. München: Bergverlag Rother ⁵ Kennedy, Jefferey (2018/2019): Top 10 Andalusien & Costa del Sol. München: Dorling Kindersley Verlag ⁶ Drouve, A., Roy, S., Hunt, L. & Quintero, J. (2020): Spanien. 2.Auflage. Ostfildern: Verlag Karl Baedeker